Qui és el president de l'Associació per a l'Ensenyament del Català?
El govern francès ha rectificat i mantindrà les oposicions de professors de català a Catalunya Nord, segons que ha revelat el diputat nord-català Romain Grau al diari L'Indépendant. Grau, que ha sabut la notícia del Ministeri d'Educació i de la rectora de l'acadèmia de Montpeller, Béatrice Gille, ha dit que era una bona notícia, tant per als estudiants que s'havien preparat per al concurs com per als alumnes que volen aprendre català. Mestres, alumnes, membres de sindicats de l'ensenyament i representants polítics es van concentrar dimecres davant la Prefectura de Perpinyà per exigir l'obertura del Certificat d'Aptitud del Professorat d'Ensenyament de Segon Grau de Català (CAPES), el termini del qual s'acabava ahir. Els manifestants van reclamar a la prefectura que intercedís perquè el govern francès rectifiqués una mesura que significava un cop molt dur a l'ensenyament de la llengua. El president de l'Associació per a l'Ensenyament del Català, Alà Baylac-Ferrer, ha explicat que a Catalunya Nord hi ha deu centres de secundària que no poden oferir l'ensenyament del català perquè no tenen cap professor de la matèria, una mancança que s'afegeix a la de les línies bilingües de primària, on falta una vintena de mestres per a atendre la demanda.
Alà Baylac-Ferrer